**NÁRODNÁ RADA SLOVENSKEJ REPUBLIKY**

IX. volebné obdobie

123

**VLÁDNY NÁVRH**

### ZÁKON

z ... 2024,

**ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 140/2008 Z. z., zákona č. 461/2008 Z. z., zákona č. 540/2008 Z. z., zákona č. 170/2009 Z. z., zákona č. 67/2010 Z. z., zákona č. 132/2010 Z. z., zákona č. 136/2010 Z. z., zákona č. 172/2011 Z. z., zákona č. 470/2011 Z. z., zákona č. 306/2012 Z. z., zákona č. 74/2013 Z. z., zákona č. 153/2013 Z. z., zákona č. 204/2014 Z. z., zákona č. 77/2015 Z. z., zákona č. 403/2015 Z. z., zákona č. 91/2016 Z. z., zákona č. 125/2016 Z. z., zákona č. 355/2016 Z. z., zákona č. 40/2017 Z. z., zákona č. 150/2017 Z. z., zákona č. 289/2017 Z. z., zákona č. 292/2017 Z. z, zákona č. 87/2018 Z. z., zákona č. 475/2019 Z. z., zákona č. 69/2020 Z. z., zákona č. 119/2020 Z. z., zákona č. 125/2020 Z. z., zákona č. 198/2020 Z. z., zákona č. 242/2020 Z. z., zákona č. 286/2020 Z. z., uznesenia Ústavného súdu Slovenskej republiky č. 318/2020 Z. z., zákona č. 319/2020 Z. z., zákona č. 220/2021 Z. z., zákona č. 252/2021 Z. z., zákona č. 304/2021 Z. z., zákona č. 412/2021 Z. z., zákona č. 533/2021 Z. z., nálezu Ústavného súdu Slovenskej republiky č. 551/2021 Z. z., zákona č. 249/2022 Z. z., zákona č. 517/2022 Z. z. a zákona č. 205/2023 Z. z. sa mení a dopĺňa takto:

1. V § 13 ods. 4 písmeno i) znie:

„i) rozhoduje o návrhoch na činnosti na pracovisku spojené s expozíciou zamestnancov pri výrobe, spracovaní, manipulácii, skladovaní, preprave a zneškodňovaní

1. látok alebo zmesí, ktoré spĺňajú kritériá klasifikácie ako karcinogén kategórie 1A alebo kategórie 1B podľa osobitného predpisu,17a) alebo látok, zmesí alebo pracovných procesov s rizikom chemickej karcinogenity uvedených v osobitnom predpise17b) alebo látok alebo zmesí uvoľňovaných v pracovných procesoch, ktoré sú uvedené v osobitnom predpise17b) (ďalej len „karcinogénny faktor“),

2. látok alebo zmesí, ktoré spĺňajú kritériá klasifikácie ako mutagén zárodočných buniek kategórie 1A alebo kategórie 1B podľa osobitného predpisu17a) (ďalej len „mutagénny faktor“),

3. látok alebo zmesí, ktoré spĺňajú kritériá klasifikácie ako reprodukčne toxická látka kategórie 1A alebo kategórie 1B podľa osobitného predpisu17a) (ďalej len „reprodukčne toxický faktor“),“.

Poznámky pod čiarou k odkazom 17a a 17b znejú:

„17a) Príloha I k nariadeniu Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31. 12. 2008) v platnom znení.

17b) Príloha č. 1 k nariadeniu vlády Slovenskej republiky č. .../2024 Z. z. o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci.“.

1. V § 30 ods. 1 písm. j) jedenásty bod znie:

„11. karcinogénny faktor, mutagénny faktor alebo reprodukčne toxický faktor,“.

1. V § 30e ods. 1 sa písmeno a) dopĺňa piatym bodom, ktorý znie:

„5. ktorý vykonáva prácu zaradenú do druhej kategórie pri expozícii karcinogénnym faktorom, mutagénnym faktorom alebo reprodukčne toxickým faktorom,“.

1. V § 30e ods. 1 sa písmeno c) dopĺňa tretím bodom, ktorý znie:

„3. ak bude vykonávať prácu zaradenú do druhej kategórie pri expozícii karcinogénnym faktorom, mutagénnym faktorom alebo reprodukčne toxickým faktorom.“.

1. V § 30e ods. 9 písm. e) sa za slovo „faktormi“ vkladajú slová „podľa § 30 ods. 1 písm. j) jedenásteho bodu“.
2. V § 30e sa za odsek 10 vkladá nový odsek 11, ktorý znie:

„(11) Lekárske preventívne prehliadky vo vzťahu k práci podľa odseku 1 písm. a) piateho bodu sa vykonávajú jeden raz za tri roky.“.

Doterajšie odseky 11 až 22 sa označujú ako odseky 12 až 23.

1. V § 30e ods. 20 sa slová „odseku 20“ nahrádzajú slovami „odseku 21“.
2. V § 30e ods. 23 sa slová „odseku 21“ nahrádzajú slovami „odseku 22“.
3. V § 34 ods. 3 až 5 sa slová „(§ 30e ods. 12)“ nahrádzajú slovami „(§ 30e ods. 13)“.
4. § 40 vrátane nadpisu znie:

**„§ 40**

**Ochrana zamestnancov pri práci s karcinogénnymi faktormi, mutagénnymi faktormi alebo reprodukčne toxickými faktormi**

Zamestnávateľ, ktorého zamestnanci vykonávajú činnosti, pri ktorých môžu byť exponovaní karcinogénnym faktorom, mutagénnym faktorom alebo reprodukčne toxickým faktorom, je povinný zabezpečiť v súlade s osobitným predpisom45) technické, organizačné a iné opatrenia, ktoré vylúčia alebo znížia expozíciu zamestnancov karcinogénnym faktorom, mutagénnym faktorom alebo reprodukčne toxickým faktorom na najnižšiu možnú a dosiahnuteľnú mieru.“.

Poznámka pod čiarou k odkazu 45 znie:

„45)Nariadenie vlády Slovenskej republiky č. .../2024 Z. z. o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci.“.

1. V § 57 ods. 22 písm. m) sa slová „§ 30e ods. 14“ nahrádzajú slovami „§ 30e ods. 15“.
2. V § 57 ods. 29 písm. f) sa slová „a mutagénnymi faktormi“ nahrádzajú slovami „faktormi, mutagénnymi faktormi alebo reprodukčne toxickými faktormi“.
3. Za § 63o sa vkladá § 63p, ktorý vrátane nadpisu znie:

„**§ 63p**

**Prechodné ustanovenia** **k úpravám účinným od 5. apríla 2024**

1. Fyzická osoba – podnikateľ alebo právnická osoba, u ktorej sa na pracovisku vykonávali činnosti spojené s výrobou, spracovaním, manipuláciou, skladovaním, prepravou a zneškodňovaním reprodukčne toxických faktorov pred 5. aprílom 2024, je povinná najneskôr do 31. decembra 2024 predložiť príslušnému orgánu verejného zdravotníctva na posúdenie návrh podľa § 13 ods. 4 písm. i) v znení účinnom od 5. apríla 2024.
2. Zamestnávateľ zabezpečí prvé posúdenie zdravotnej spôsobilosti na prácu u zamestnancov exponovaných karcinogénnym faktorom, mutagénnym faktorom alebo reprodukčne toxickým faktorom podľa § 30e ods. 1 písm. a) piateho bodu najneskôr do 31. decembra 2024.“.
3. Príloha č. 9 sa dopĺňa dvadsiatym prvým bodom, ktorý znie:

„21. Smernica Európskeho parlamentu a Rady 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88, 16.3.2022).“.

**Čl. II**

Tento zákon nadobúda účinnosť 5. apríla 2024.